As picas u pigas son acumulacions pigmentarias de melanina que gosan apareixer en a piel, més que més, en as presonas de fenotipo dermico claro. En l'Alto Aragón a sobén se dicen per o nombre en deminutivo, piquetas, quan son de diametro chicot u se'n troba muitas chuntas en una zona concreta d'a piel (p. ex. en a cara) fendo-se ansinas una distinción con as que son de mida més grandiza y se troban anisolatas (os ditos Nevus melanociticos, en castellán: «lunares») que reciben o nombre de picas.